text: Lille mejeri kæmper mod de store
  10 oktober 2016 kl. 17.08
  Mejeriet Elmegaarden i Sommersted går efter guldet, når de stiller op med en ny ost til årets International Food Contest i Herning.
  En kuglerun ost skal fremvises, prøvesmages og forhåbentlig bringe guld med hjem til Mejeriet Elmegaarden i Sommersted.
  De sidste tolv år har mejeriet deltaget i konkurencen med oste og har både bronze, sølv og guldmedaljer hængende i gårdbutikken ved siden af mejeriet.
  I år satser de dog på en helt ny kuglerund ost, som helst skal hive medaljer med hjem fra årets konkurrence i Herning.
  Helt ny er den dog ikke for opskriften er 100 år gammel og hedder Molbo.
  - Vi er altid på jagt efter noget utraditionelt og som ingen andre har lavet før os. Derfor har vi fundet nogle af de gamle ostetyper frem, og den runde ost er så utraditionel, man finder ikke noget magen til herhjemme, siger indehaver Ryon Petersen til TV SYD.
  International Food Contest finder sted sidst i den her måned.
  Tag med til Mejeriet Elmegaarden sammen med TV SYD, da vi besøgte dem i Med På Job:
  
  